《念奴娇 十六夜对月读湖海楼词辄题其后》
清代·周星誉

髯乎堪恨，占词名一代，竟无其匹。早岁红牙添韵事，传唱六宫都彻。

宰相衣冠，党人子弟，老作梁园客。功名五十，马周久已白头。

知否二百年来，替人属我，来与公争席。自写江南肠断句，恨少紫云擪笛。

馀子徒劳，此才不易，鹿角谁当折。花前清啸，诗魂飞下寒月。

作者简介：（1826—1884）浙江山阴人，原籍河南祥符，字畇叔，一字叔云。道光三十年进士，改庶吉士。历任江南道监察御史，礼部给事中，官至两广盐运使兼署广东按察使。为御史时，疏劾王有龄、何桂清，有直声。中法战争时，征兵筹饷以济刘永福。工诗词，曾办“益社”，一时名流云集。又善绘折枝花卉。有《沤堂诗词日记》、《传忠堂古文》。